טלטול

**טלטול** הוא רגש יסודי. הוא אחד משלושת רגשות היסוד, לצד פינוק (רגש היסוד המתוק) וזעזוע (רגש היסוד החמוץ). אנשים שחווים טלטול עשויים לחוות שלל תופעות לוואי אינספור: כאב ראש, אגרסיביות מוגברת, חוסר שליטה על השרירים, פרכוסים, חרדה, פרנויה, הזיות ופחד בלתי-נשלט ממים. מצד שני, יש לטלטול גם יתרונות חיוביים טובים, ולא רק רעים.

## כיצד חווים טלטול?

זו שאלה נחמדה, אבל תת-הכותרת הראשונה בערך הזה היא **לא** "כיצד חווים טלטול?", כי אם "היסטוריית הטלטול". חבל, כי מאוחר מדי לשנות עכשיו.

הטלטול המתועד הראשון שנחווה אי פעם נחווה ותועד ב-23 בינואר 91. יוספוס פלביוס הזקן פנה לתלמידו הבכור, רומולוס, וביקש ממנו שיביא לו מטליות. "מטליות אנא", הוא אמר בנחושות. רומולוס מחה ואמר: "העולם במצור! אין לי מטליות להניב לך". יוספוס פלביוס השתאה ורמס: "בך תמכתי! השקתי לך אמון" (שימו לב שעדיין לא נחווה טלטול). רומולוס הסתובב לאחיו ושאל אם נותרו במחסן מטליות.

"האם נותרו במחסן?", הוא, רומולוס, שאל. אחיו של רומולוס השתקק ולא ידע מאומה. הוא, בשלב זה, איבד את יכולתו לדבר ונעשה אילם. "אבוי ואוי", רומולוס גער. "אני לא בטוח שיש מנוס מהסיטואציה". יוספוס הנהן והצביע על מיטת מותו. "כאן אמות ואותיר אותך ללא אב". בשלב זה גילה רומולוס שיוספוס פלביוס הוא, למעשה, אביו. אז, מיד, יוספוס פלביוס עצם עיניו ומת.

רומולוס לא חשב על חילופי הדברים האלו עד שני עשורים לאחר מכן, בטיול שלו לפולין. והרי בשנת 134 ניגש שוב יוספוס פלביוס לרומולוס וגרס: "וזה למה שכחת אותי? אני אביך". בנקודה הזו בזמן, ובמקום שהוא פולין, נזכר רומולוס בדיון סוער המוחות שניהל רומולוס עם פלביוס יוספוס. "אתה אבי? ייתכן שאתה?" שאל רומולוס, השתחווה ומחה את מצחו. "כן", ענה יוספוס.

"אני אכן אביך". רומולוס הבין את המצב מיד והחל לעקם את פניו. אחיו של רומולוס הודיע בכריזה כי המחסן התמלא במטליות בשנית. אנשי הממלכה מחאו כפיים ווידאו ששכניהם מרגישים כראוי. "תמרה, הכול בסדר?" שאלה יולי. "הכול בסדר", יולי ענתה לתמרה. "המצור על כדור הארץ הסתיים".

רומולוס, שהיה כבר על ערש דווי, שכח מיד שיוספוס הוא אביו, נפרד מבנו בפעם האחרונה ונפטר ברגע זה.

הפעם הבאה שבה רומולוס הבין שיוספוס פלביוס הוא אביו הייתה רק מספר עשורים לאחר מכן, עמוק בתוך המאה השלישית לספירה. בשלב זה, יוספוס כבר לא חי, לצערו הרב של רומולוס בנו, ביוון, אלא בחו"ל. רומולוס הבודד הרגיש לבדו וניגב את זיעתו במטלית. מה שרומולוס לא ידע אז הוא שבאותו היום יוספוס נפטר מכלבת.

הטלטול המתואר, כמובן, לא התרחש בשלב **מאוחר יותר** בציר הזמן - אלא ב-23 בינואר 91, כאמור בתחילת הפסקה. הטלטול, לצערנו, לא תועד, ולכן לא נוכל לספר לכם עליו. אנחנו מצטערים שבזבזנו לכם את הזמן.

## כיצד חווים טלטול?

טלטול היא חוויה מעניינת ושכיחה למדי, וכתוצאה מכך אפשר להנדס (אנגלית: induce) אותו, כלומר לגרום לכך שיהיה לך אותו בצורה מכוונת. יש לזכור, אבל, שלטלטול יש גם שלל אינספור השלכות לוואי, וכדאי לזכור את זה.

דרכים להנחיל בעצמך טלטול הן: לגרום לחבר לאיים עליך באמצעות סכין מתקפלת, להיכנס לבית השימוש של המין הנגדי ברכבת או מוזיאון הבהאים, לתת למוכר שטר של 200 ש"ח עבור מוצר שעלותו 2 שקל ולקבל עודף חזרה, לאכול פיסטוקים ולהיחבק חזק מדי בידי אביך החורג ולהתחיל להרהר מחדש בדעותיך לגביו.

## דוגמות לטלטול

### **דוגמה 1**, בכיכוב של פיוטר מזרחי ודן פינקלשטיין.

פיוטר: "היי דן, צפית אתמול במשחק הכדורסל?"

דן: "עדיין לא, אני מחכה לשידור החוזר. שמעתי שהטריילבלייזרס ניצחו 119-92, אז אני נרגש לראות איך זה קרה".

פיוטר: "מעניין מאוד".

דן: "רוצה פיסטוק, אולי?"

פיוטר: "לא רוצה פיסטוק. אני אגיד לך מה אני **כן** רוצה - שתשים את ה**יד** שלך על ה**ירך** שלי".

דן: "איזה דבר מוזר להגיד. אני מעדיף לאכול פיסטוקים כרגע".

(דן אוכל פיסטוק ומיד חש טלטול)

### **דוגמה 2**, בכיכוב אותם שחקנים אהובים, דן פינקלשטיין ופיוטר מזרחי, כולל הופעת אורח מיוחדת .

דן: "היי, פיוטר, ברוך הבא."

פיוטר: "היי, דן... אין לי חדשות טובות בשבילך."

דן: "אוי לא. מה החדשות הרעות?"

(לפיוטר לא היו חדשות רעות. לא היו לו חדשות משום סוג.)

דן ופיוטר: "מיכל ינאי, זו את?"

מיכל ינאי: "ja ja, זאת אני, ja. רוצים אוכלים פיסטאשנוטר? ja?"

דן ופיוטר: "למה לא?"

(פיוטר, מיכל ודן אוכלים פיסטוק אחד כל אחד, בסדר הזה. הם חווים התקפי חזיונות טלטול.)

### **הדגמה 3**

ברונדה: "למה, אמא?"

אמא של ברונדה, מאריה-גרנאדה: "כי אני לא אוהבת את אביך יותר".

ברונדה: "טוב. אני מניחה שאני מבינה אותך. אחרי הכול, אני כבר בת 22 לפחות - אני צריכה לדעת להשלים עם סיטואציות כאלה. כמו שאמר רומולוס פלביוס לבנו יוספוס".

אביה החורג של ברונדה, ליאם: "בואי נתחבק כדי שתחווי טלטול?"

ברונדה: לא

(הם מתחבקים. ברונדה מפתחת פחד בלתי-נשלט ממים.)